

LĒMUMS

Ādažos, Ādažu novadā

2025. gada 28. augustā **Nr. 334**

**Par zemes ierīcības projekta uzsākšanu zemes vienībām Mālnieku ielā 14 un zemes vienībai bez adreses ar kadastra apzīmējumu 8044 011 0133, Ādažos**

Ādažu novada pašvaldības dome izskatīja Vārds Uzvārds (adrese:; turpmāk – Iesniedzēja) 10.07.2025. iesniegumu (reģistrēts 10.07.2025. ar Nr. ĀNP/1-11-1/25/4192), ar lūgumu atļaut izstrādāt zemes ierīcības projektu nekustamā īpašuma “Seili” ar kadastra Nr. 80440110056 (turpmāk – Īpašums) zemes vienībām Mālnieku ielā 14, Ādažos, Ādažu nov., ar kadastra apzīmējumu 8044 011 0056, un zemes vienībai bez adreses ar kadastra apzīmējumu 8044 011 0133, ar mērķi pārkārtot savstarpējās robežas, atbilstoši pievienotajai skicei.

Izvērtējot ar iesniegumu saistītos apstākļus, tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr. 938 un pieder Iesniedzējai. Īpašuma sastāvā ietilpst:
   1. zemes vienība Mālnieku ielā 14, Ādažos, Ādažu nov., ar kadastra apzīmējumu 80440110056, 0.3755 ha platībā un uz tās esoša dzīvojamā māja ar kadastra apzīmējumu 80440110056001;
   2. zemes vienība bez adreses ar kadastra apzīmējumu 80440110133, 0.0433 ha platībā un uz tās esoša pirts ēka ar kadastra apzīmējumu 80440110133001.
2. Saskaņā ar Ādažu novada teritorijas plānojumu abas zemes vienības atrodas Savrupmāju apbūves teritorijā (DzS), kur minimālā jaunizveidojamā zemesgabala platība noteikta 1200 m2.
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Seili” ar kadastra Nr. 80440110056 zemes vienībām Mālnieku ielā 14, Ādažos, Ādažu nov., ar kadastra apzīmējumu 8044 011 0056, un zemes vienībai bez adreses ar kadastra apzīmējumu 8044 011 0133, ar mērķi pārkārtot savstarpējās robežas.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU